বেংককত আজিৰ পৰা আৰম্ভ হ'ব লগীয়া এছিয়ান বক্সিং চেম্পিয়নশ্বিপৰ বাবে সাজু হৈ উঠিছে অসমৰ ষ্টাৰ বক্সাৰ শিৱ থাপাৰ লগতে লাভলিনা বৰগোহাঁই।
দহ দিনলৈকে চলিব লগীয়া এছিয়াৰ এই সৰ্ববৃহৎ বক্সিং প্ৰতিযোগিতাখনৰ প্ৰথম ৰাউণ্ডত শিৱ থাপাই কোৰিয়াৰ কিম ওন হ'ৰ বিৰুদ্ধে বক্সিং ৰিঙত অৱতীৰ্ণ হ'ব।
অভিলেখ সংখ্যক চতুৰ্থবাৰৰ বাবে প্ৰতিযোগিতাখনত পদক জয়ৰ লক্ষ্যৰে অৱতীৰ্ণ হোৱা থাপাই ৬০ কিলোগ্ৰাম শাখাত প্ৰতিদ্বণ্ডিতা আগবঢ়াব।
উল্লেখ্য যে থাপাই ইতিপূৰ্বে এছিয়ান বক্সিং চেম্পিয়নশ্বিপত তিনিটাকৈ পদক লাভ কৰি থৈছে। বক্সাৰগৰাকীয়ে ২০১৩ চনত সোণ, ২০১৫ত ব্ৰঞ্জ আৰু ২০১৭ চনত ৰূপৰ পদক লাভ কৰিছিল।
আনহাতে বৃহস্পতিবাৰে প্ৰকাশ পোৱা ড্ৰ অনুসৰি অসমৰ আন এগৰাকী প্ৰতিভাৱান মহিলা বক্সাৰ লাভলিনা বৰগোহাঁইয়ে প্ৰতিযোগিতাখনৰ কোৱাৰ্টাৰ ফাইনেলত চীনৰ বিশ্ব চেম্পিয়ন বক্সাৰ চেন নিন চিনৰ বিৰুদ্ধে অৱতীৰ্ণ হোৱাৰ সম্ভাৱনাই প্ৰকট হৈ পৰিছে।
মন কৰিব লগীয়া যে ফেব্ৰুৱাৰি মাহত অনুষ্ঠিত হোৱা ৭০ সংখ্যক ষ্ট্ৰেঞ্জা স্মৃতি বক্সিং প্ৰতিযোগিতাত ব্ৰঞ্জৰ পদক লাভ কৰা লাভলিনা বৰগোহাঁইয়ে এছিয়ান বক্সিং চেম্পিয়নশ্বিপত ৬৪ কেজি শাখাত প্ৰতিদ্বন্দ্বিতা আগবঢ়াব।
উল্লেখ্য যে প্ৰতিযোগিতাখনত মহিলাৰ ৮১ কেজি শাখাত প্ৰতিদ্বন্দ্বি কম হোৱাৰ বাবে ভাৰতৰ পূজা ৰাণীয়ে ছেমিত প্ৰৱেশ কৰিছে। সেয়ে পূজাৰ জৰিয়তে প্ৰতিযোগিতাখনত ভাৰতে প্ৰথমটো পদক নিশ্চিত কৰিবলৈ সক্ষম হয়।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
